[Изпълнителна агенция "Морска администрация"](https://iisda.government.bg/no_frame/ras/adm_structures/organigram/728)

**АУ: *396 :* Издаване на моряшки паспорт**

* **Правно основание за предоставянето на административната услуга:**
* Закон за българските лични документи – чл. 13, ал. 1;
* Правилник за издаване на българските лични документи – чл. 7, ал. 1;
* Конвенция 108 за националните удостоверения на моряците.
* **Орган по предоставянето на административната услуга:**
* Директорите на ДМА – Варна, ДМА – Бургас, ДРН – Русе, ДРН – Лом и дирекция „МНРК” - София.
* **Срок за предоставяне на административната услуга:**
* а) Обикновена услуга: до 30 дни, такса по Тарифа № 4 на МВР – 40 лв.
* б) Бърза услуга: до 3 работни дни, такса по Тарифа № 4 на МВР – 80 лв.
* **Срок на действие на документа/индивидуалния административен акт:**
* до 5 г.
* **Орган, осъществяващ контрол върху дейността на органа по предоставянето на услугата:**
* Изпълнителен директор на ИА „Морска администрация“
* **Електронен адрес, на който се предоставя услугата: Услугата не се предоставя по електронен път.**
* **Електронен адрес за предложения:**

[bma@marad.bg](mailto:bma@marad.bg)

* **Административни звена, в които се подават документите и се получават издадените моряшки паспорти:**

Центровете за административно обслужване в **д**ирекции “Морска администрация” – Бургас, Варна, дирекция “Речен надзор – Русе, Лом” и дирекция „МНРК” - София.

* гр. София, п.к. 1000, ул. „Дякон Игнатий“ № 9, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30; email: [bma@marad.bg](mailto:bma@marad.bg);
* гр. Варна, п.к. 9000, район Приморски бул. “Приморски” № 5, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30; email: [hm\_vn@marad.bg](mailto:hm_vn@marad.bg);
* гр. Бургас, п.к. 8000, ул. “Княз Ал. Батенберг № 3”, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30; email: [hm\_bs@marad.bg](mailto:hm_bs@marad.bg);
* гр. Русе, п.к. 7000, ул. “Пристанищна” № 20, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30; email: [hm\_rs@marad.bg](mailto:hm_rs@marad.bg);
* гр. Лом, п.к. 3600, Дунавски парк № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30; email: [hm\_lm@marad.bg](mailto:hm_lm@marad.bg)

**⁕ Обаждането по телефон се таксува съгласно личния Ви тарифен план.**

* **Необходими условия и документи, за да ползвате услугата:**

А. Ако услугата ще се извърши от ДМА – Варна, Бургас и дирекция „МНРК” - София.

1. Заявление по образец, съгласно приложение № 2 на Правилника за издаване на българските лични документи с приложени към него:

2. Писмо-искане за издаване на моряшки паспорт (от корабопритежателя /оператора на кораба, менинг-агента или ръководителя на учебното заведение) или договор за наемане на работа на кораб, респективно писмо за намерение за наемане на работа (когато договорът ще бъде подписан на борда на кораба в чуждо пристанище);

3. Документ за самоличност;

4. Моряшки паспорт с изтекъл срок ако има такъв;

5. Документ за платена такса по Тарифа № 4 за таксите, които се събират в системата на МВР.

**Б. Ако услугата ще се извърши от ДРН – Русе, Лом:**

1. Заявление пред съответната ДРН за издаване на Моряшки паспорт (изготвя се в ДРН – Русе или ДРН – Лом в зависимост от това къде лицето се води или ще се води на отчет);

2. Писмо-искане за издаване на моряшки паспорт (от корабопритежателя /оператора на кораба, менинг-агента или ръководителя на учебното заведение) или договор за наемане на работа на кораб, или писмо за намерение за наемане на работа (когато договорът ще бъде подписан на борда на кораба в чуждо пристанище);

3. Документ за самоличност;

4. Актуална снимка – 1 бр.;

5. Невалиден (стар) моряшки паспорт, ако има такъв;

6. Документ за платена такса по Тарифа № 4 за таксите, които се събират в системата на МВР.

* **Подайте необходимите документи лично.**
* **Начин на получаване на резултата от услугата:**
* В центъра за административно обслужване лично.
* **Такси за услугата:** Заплащането на таксите е на касата или на ПОС терминал на центъра за административно обслужване в системата на Министерство на вътрешните работи.
* а) Обикновена услуга: до 30 дни, такса по Тарифа № 4 на МВР – 40 лв.;
* б) Бърза услуга: до 3 работни дни, такса по Тарифа № 4 на МВР – 80 лв.
* В дирекция „МНРК” – София се извършва само обикновена услуга – до 30 дни.

***Забележка:***

*\* Заявленията за издаване на моряшки паспорт се формират и отпечатват в ЦАО на МВР, като при подаване на документите лицето предварително трябва да представи изисканите документи пред съответната дирекция „Морска администрация“, при което му се издава служебна бележка, че лицето има право на моряшки паспорт.*

*Заявлението се получава от Областната дирекция на Министерство на вътрешните работи (ОДМВР), определени от главния секретар на МВР.*

*\* Заявленията за издаване на моряшки паспорт се завеждат в ЦАО на съответната дирекция „Морска администрация“. При липса на актуална биометрия, в посочен ден на лицето се снема биометрия в ЦАО на МВР.*